สวัสดีครับ ผมหัวเเตกเมื่อ2สัปดาที่เเล้วเกิดจากกระโดดเเล้วหัวไปชนกับคานประตู เเรงมากครับ ตอนเเรกเเค่เจ็บเเละปวด เเต่อาการเริ่มเป็นตั้งเเต่วันที่2ตอนตื่นนอนครับ มีอาการคือ มึนหัวตลอดเวลา ตามองไม่ชัด ไม่มีความสุขเหมือนเดิมครับเเบบไม่ค่อยร่าเริง ควรไปหาดีไหมครับ
สวัสดีค่ะ การได้รับอุบัติเหตุที่บริเวณศีรษะดังกล่าวมา อาจทำให้ได้รับความกระทบกระเทือนที่สมองหรือกล้ามเนื้อรอบๆหนังศีรษะได้ หากหลังเกิดอุบัติเหตุ มีการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้น ส่วนใหญ๋หากเป็นโรครุนแรงมักมีอาการเร็ว ถ้าผ่านมา 2 สัปดาห์แล้วนั้น โอกาสที่จะเกิดโรครุนแรงมีน้อยแต่ควรสังเกตอาการดังกล่าวไปค่ะ หากมีให้รีบไปพบแพทย์ ซึ่งอาจเป็นแพทย์ทั่วไปเพื่อตรวจร่างกายและคัดกรองอาการเบื้องต้นก่อนได้ค่ะ